জেন ফ্ৰেজাৰ

জেন ফ্ৰেজাৰ (; জন্ম: ১৩ জুলাই ১৯৬৭) এগৰাকী ব্ৰিটিছ-আমেৰিকান বেংকিং কাৰ্যবাহী যিয়ে চিটিগ্ৰুপৰ মুখ্য কাৰ্যবাহী বিষয়া (CEO) আৰু ব'ৰ্ডৰ অধ্যক্ষ হিচাপে কাম কৰে। তেওঁ এই পদসমূহত ক্ৰমে ২০২১ চনৰ মাৰ্চ আৰু ২০২৫ চনৰ অক্টোবৰৰ পৰা কাৰ্যকৰী।  আমেৰিকাৰ এটা ডাঙৰ বেংকৰ মুৰব্বী হোৱা প্ৰথমগৰাকী মহিলা।

ফ্ৰেজাৰে কেম্ব্ৰিজৰ গিৰ্টন কলেজ আৰু হাৰ্ভাৰ্ড বিজনেছ স্কুলত শিক্ষা গ্ৰহণ কৰিছিল। ২০০৪ চনত চিটিগ্ৰুপত যোগদান কৰাৰ পূৰ্বে তেওঁ মেককিনজী এণ্ড কোম্পানীত ১০ বছৰ কাম কৰিছিল।

২০১৪ আৰু ২০১৫ চনত ফ্ৰেজাৰক ফৰ্চুনৰ "বিজনেছৰ আটাইতকৈ শক্তিশালী মহিলা" তালিকাত অন্তৰ্ভুক্ত কৰা হৈছিল আৰু আমেৰিকান বেংকাৰে তেওঁক একেৰাহে দুবছৰ ধৰি "নং ১ উইমেন টু ৱাচ" হিচাপে নিৰ্বাচিত কৰিছিল। ফৰ্বছে ২০২৫ চনত তেওঁক বিশ্বৰ অষ্টম শক্তিশালী মহিলা হিচাপে ঘোষণা কৰে। বৰ্তমান তেওঁ ৰাষ্ট্ৰপতিৰ ৰপ্তানি পৰিষদৰ সদস্য হিচাপে কাৰ্যনিৰ্বাহ কৰি আছে।

প্ৰাথমিক জীৱন আৰু শিক্ষা
১৯৬৭ চনৰ ১৩ জুলাইত স্কটলেণ্ডৰ ছেইণ্ট এণ্ড্ৰুজত জেন ফ্ৰেজাৰৰ জন্ম হৈছিল।  ১৯৮৫ চনৰ পৰা ১৯৮৮ চনলৈকে কেম্ব্ৰিজৰ গিৰ্টন কলেজত পঢ়ি অৰ্থনীতিত বি এ (পৰম্পৰা অনুসৰি এম এলৈ উন্নীত) ডিগ্ৰী লাভ কৰে।

স্নাতক ডিগ্ৰী লাভ কৰাৰ পিছত তেওঁ ১৯৮৮ চনৰ জুলাইৰ পৰা ১৯৯০ চনৰ জুলাইলৈকে লণ্ডনৰ গোল্ডমেন চেক্সত একত্ৰীকৰণ আৰু অধিগ্ৰহণ বিশ্লেষক হিচাপে কাম কৰে আৰু তাৰ পিছত ১৯৯০ চনৰ আগষ্টৰ পৰা ১৯৯২ চনৰ জুনলৈকে মাদ্ৰিদৰ ছিকিউৰিটিজ ব্ৰোকাৰ এছেছ'ৰেছ বাৰ্ষ্টিলেছৰ দালাল সহযোগী হিচাপে কাম কৰে। ১৯৯২ চনত হাৰ্ভাৰ্ড বিজনেছ স্কুলত নামভৰ্তি কৰে আৰু ১৯৯৪ চনত এম বি এ ডিগ্ৰী লাভ কৰে।

মেককিনজি এণ্ড কোম্পানী
১৯৯৪ চনত ফ্ৰেজাৰে মেককিনজী এণ্ড কোম্পানীত যোগদান কৰে আৰু বিত্তীয় সেৱা আৰু বিশ্ব কৌশলত কাম কৰে আৰু শেষত অংশীদাৰ হিচাপে উদয় হয়। প্ৰথম ছবছৰ তেওঁ নিউয়ৰ্কত কাম কৰিছিল আৰু শেষৰ চাৰি বছৰ লণ্ডনত কাম কৰিছিল। ফ্ৰেজাৰে সৰু ল'ৰা-ছোৱালীক ডাঙৰ-দীঘল কৰাৰ সময়ত অংশকালীন কাম কৰিছিল।

ফ্ৰেজাৰে বিশ্বায়নৰ ওপৰত প্ৰবন্ধ লিখিছিল আৰু ১৯৯৯ চনত মেককিনজীৰ আন তিনিজন কৰ্মচাৰীৰ সৈতে ৰেচ ফৰ দ্য ৱৰ্ল্ড: ষ্ট্ৰেটেজিছ টু বিল্ড এ গ্ৰেট গ্ল'বেল ফাৰ্ম নামৰ কিতাপখনৰ সহ-লেখক আছিল। Her husband, Alberto Piedra, গ্ৰন্থখনে চিটিক "বিভিন্ন স্থানত উন্নত ব্যৱসায়িক-ব্যৱস্থাৰ উৎপাদনশীলতাৰ খৰচৰ লাভ উঠাবলৈ" এক আৰ্হি হিচাপে বৰ্ণনা কৰিছিল।
কিতাপখনৰ বাবে ফ্ৰেজাৰৰ গৱেষণাৰ অংশ হিচাপে তেওঁ চীন, হংকং, ইণ্ডোনেছিয়া, ছিংগাপুৰ আৰু ভাৰতলৈ গৈ মেককিনজীৰ ক্লায়েণ্টসকলৰ বিশ্বব্যাপী প্ৰত্যাহ্বানৰ বিষয়ে সাক্ষাৎকাৰ লৈছিল। ফ্ৰেজাৰে কিতাপখনৰ বিষয়ে কোৱা শুনি চিটিগ্ৰুপৰ কাৰ্যবাহী মাইকেল ক্লেইন, যিয়ে তেওঁৰ সৈতে কেইবাবছৰ ধৰি কাম কৰিছিল, তেওঁক চিটিগ্ৰুপলৈ স্থানান্তৰিত হ'বলৈ উৎসাহিত কৰিছিল, যিটো অৱশেষত তেওঁ ২০০৪ চনত কৰিছিল।

চিটিগ্ৰুপ
২০০৪ চনৰ জুলাই মাহত ফ্ৰেজাৰক চিটিগ্ৰুপৰ বিনিয়োগ আৰু গ্ল'বেল বেংকিং বিভাগত ক্লায়েণ্ট ষ্ট্ৰেটেজিৰ মুৰব্বী হিচাপে নিযুক্তি দিয়া হয়। ২০০৭ চনৰ অক্টোবৰ মাহত তেওঁক গ্ল'বেল হেড অৱ ষ্ট্ৰেটেজি এণ্ড মাৰ্জাৰ্ছ এণ্ড এক্ভিজিচনলৈ পদোন্নতি দিয়া হয় আৰু ২০০৯ চনৰ মে' মাহলৈকে তেওঁ এই পদত অধিষ্ঠিত হয়।
গ্ল'বেল হেড হিচাপে তেওঁৰ কাৰ্যকাল ২০০৮ চনৰ বিত্তীয় সংকটৰ সৈতে মিলি গৈছিল আৰু তেওঁ কাৰ্যবাহী দলৰ অংশ আছিল যিয়ে "গোটটোৰ পুনৰ্গঠন, ইয়াৰ পুনৰ অভিযান্ত্ৰিক প্ৰচেষ্টাৰ নেতৃত্ব দিয়া, বিনিয়োগ কৰা আৰু নতুন মূলধন সংগ্ৰহৰ দায়িত্ব লোৱা হৈছিল।"

150px|thumb|right|চিটি প্ৰাইভেট বেংকৰ এটা কাৰ্যালয়
২০০৯ চনৰ জুন মাহত তেওঁক চিটি প্ৰাইভেট বেংকৰ চিইঅ' হিচাপে নিযুক্তি দিয়া হয়। তেওঁৰ পদোন্নতিৰ সময়ত বেংকটোৰ বাৰ্ষিক লোকচান আছিল প্ৰায় ২৫ কোটি ডলাৰ; তেওঁৰ চাৰি বছৰীয়া কাৰ্যকালত ই লাভজনকতালৈ ঘূৰি আহিছিল।
তেওঁ ৰূপায়ণ কৰা পৰিৱৰ্তনসমূহৰ ভিতৰত আছিল ব্যক্তিগত বেংকাৰ আৰু ক্লায়েণ্টৰ অনুপাত হ্ৰাস কৰা, প্ৰতি ৩০ জন ক্লায়েণ্টৰ বাবে এজন বেংকাৰৰ লক্ষ্য নিৰ্ধাৰণ কৰা আৰু বছৰৰ শেষত বিবেচনাধীন বোনাছৰ সপক্ষে বেংকাৰসকলৰ বাবে কমিচন আৰু বিক্ৰীৰ সূত্ৰ আঁতৰোৱা আদি।

ব্যক্তিগত জীৱন
ফ্ৰেজাৰ বিবাহিত আৰু দুজন পুত্ৰৰ মাতৃ। তেওঁৰ স্বামী আলবাৰ্টো পিয়েড্ৰা,
এজন প্ৰাক্তন বেংকাৰ আৰু কিউবাৰ স্থানীয় লোক,২০০৮ চনৰ আৰ্থিক সংকটৰ সময়ত ইউৰোপত বেংক পৰিচালকৰ চাকৰি এৰি নিজৰ সৰু ল'ৰা-ছোৱালীৰ যত্ন লোৱাত অধিক সময় কটায়।
২০১৫ চনৰ জুন মাহত ফ্ৰেজাৰে চিটি গ্ল'বেল কমিউনিটি ডে'ৰ বিষয়ে চিবিএছ স্থানীয় প্ৰতিবেদনত উপস্থিত হয়, য'ত তেওঁ আৰু অন্যান্য স্বেচ্ছাসেৱকসকলে মিয়ামীৰ লিবাৰ্টি স্কোৱাৰ ৰাজহুৱা গৃহ নিৰ্মাণ প্ৰকল্পটো সজাই তোলা হয়।

তথ্য সংগ্ৰহ

শ্ৰেণী:নাৰী